b'\n_START_ARTICLE_\nPeder Morset folkeh\xc3\xb8gskole\n_START_PARAGRAPH_\nPeder Morset folkeh\xc3\xb8gskole er en frilynt folkeh\xc3\xb8gskole som ligger p\xc3\xa5 Selbustrand i Selbu kommune i Tr\xc3\xb8ndelag fylke. Skolen tar \xc3\xa5rlig imot 68 elever og eies av Peder Morset stiftelse, der r\xc3\xa5det har representanter fra S\xc3\xb8r-Tr\xc3\xb8ndelag fylkeskommune, Selbu kommune og Norsk forbund for Utviklingshemmede. Skolen har 40 elevplasser forbeholdt elever med lett utviklingshemming._NEWLINE_Skolen ble opprettet i 1976 for \xc3\xa5 gi et skoletilbud til mennesker med ulike utviklingshemninger, som utgj\xc3\xb8r to tredeler av elevmassen, samt \xc3\xa5 skape god integrasjon mellom alle elevene. I 1977 ble nybygde lokaler tatt i bruk. I 2011 sto helt nye internat ferdige med enkeltrom med bad p\xc3\xa5 alle rom.\n_START_SECTION_\nHistorie\n_START_PARAGRAPH_\nPeder Morset var motstandsmann under den 2. verdenskrig. Han hadde sju s\xc3\xb8nner, og de kjempet mot nazismen. Helge Morset, en av Peder Morset sine s\xc3\xb8nner tok initiativ til \xc3\xa5 opprette en folkeh\xc3\xb8gskole med omvendt integrering. Ikke-utviklingshemma elever skulle f\xc3\xa5 v\xc3\xa6re sammen med utviklingshemma elever. Selbu kommune ga skolen en gratis tomt, og i 1976 ble skolen etablert.'